text: Descobreix els tractaments corporals de bellesa de Sothys a Caldea
  Els nous tractaments corporals de Caldea són tendència aquest hivern!
  Etiquetes masaje, masaje relajante, massatge, massatge anticel.lulític, massatge reductor, massatge relax, massatge relaxant, rituals de bellesa, Sothys, Tractaments corporals, tractaments de bellesa
  Fa unes setmanes t'explicàvem les nostres novetats de bellesa, amb els productes cosmètics respectuosos amb la pell i el medi ambient, de la mà de Sothys Paris. Avui et descobrim els nous tractaments corporals que no et pots perdre aquest hivern. També son ideals si vols fer un regal de Nadal a un fan de tractaments de bellesa.
  Rituals corporals relaxants
  El tractament Indonèsia Ancestral és el que necessites per reequilibrar les energies del cos i la ment. Aquest massatge de tot el cos inclou un ritual respiratori inspirat en una tècnica ancestral indonèsia, gràcies a la qual sortiràs totalment relaxat. Posa't en mans dels nostres experts i desconnecta.
  També tenim el ritual Japonès Hanakasumi Sothys d'una hora, que comença amb una exfoliació corporal, seguida d'un massatge complet, per acabar a la planta dels peus. Està inspirat de la cerimònia del bany del Japó i utilitza productes amb ingredients naturals de flor de cirerer i de lotus que revitalitzen i nodreixen la pell. Efecte relaxant immediat!
  No dubtem de la importància de tenir cura de la pell de la cara. Però també és essencial tenir cura de la dermis del teu cos. Sothys compta amb tractaments corporals a mida, que et vindran com l'anell al dit per recuperar i preparar la pell per als dies de fred.
  El tractament bàsic de 75 minuts inclou un píling corporal amb sals marines i sucre. Segueix amb un massatge a triar entre quatre textures oli, crema, cera o mantega de karité i una de les sis evasions sensorials.
  Per a una cura encara més intensa, no et perdis el tractament intensiu personalitzat de Sothys de 90 minuts que, a banda del que acabem d'esmentar, es completa amb un embolcall personalitzat. El resultat: una pell sedosa i suau.
  Massatges per remodelar la figura
  Una altra de les novetats de Caldea juntament amb Sothys, la marca exclusiva a Andorra, són els tractaments que t'ajudaran a remodelar la figura.
  L'Athletics Sothys de 45 minuts, és ideal per tonificar la pell abans de l'activitat esportiva. El massatge amb gel efecte calor ve acompanyat d'un embolcall en format mousse, amb opció d'escollir l'efecte relax o silueta.
  Amb l'Emblema aprimament d'una hora, et posaràs mà a l'obra per reduir tota classe de cel·lulitis. S'inicia amb un embolcall gommage per preparar la pell, seguit de l'aplicació d'un sèrum a mida per acabar amb un massatge reductor.
  Aquest hivern no et perdis les novetats en tractaments corporals de Sothys que només trobaràs a Caldea.